21.12.2011 Jurnalul Oficial al Uniunii Europene L 338/31 REGULAMENTUL DE PUNERE ÎN APLICARE (UE) NR. 1352/2011 AL COMISIEI din 20 decembrie 2011 de modificare a Regulamentului (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1236/2005 al Consiliului din 27 iunie 2005 privind comerțul cu anumite bunuri suscep- tibile de a fi utilizate pentru a impune pedeapsa capitală, tortura şi alte pedepse sau tratamente cu cruzime, inumane sau degradante (!), în special articolul 12 alineatul (2), întrucât: (1) Regulamentul (CE) nr. 1236/2005 impune o interdicție cu privire la exportul de bunuri care nu au nicio altă utilizare practică decât cea de a impune pedeapsa capitală, tortura şi alte pedepse sau tratamente cu cruzime, inumane sau degradante, precum şi controale ale exportului de anumite bunuri care ar putea fi utilizate în acest scop. Acesta respectă drepturile funda- mentale şi principiile recunoscute de Carta drepturilor fundamentale a Uniunii Europene, în special respectul şi protecția demnității umane, dreptul la viață şi interzicerea torturii și a pedepselor sau tratamentelor inumane şi degradante. (2) În câteva cazuri recente, unele medicamente exportate către țări terțe au fost deturnate şi folosite pentru a impune pedeapsa capitală, în special prin administrarea unei supradoze letale prin injectare. Uniunea dezaprobă pedeapsa capitală în toate circumstanțele și acționează în vederea abolirii universale a acesteia. Exportatorii au obiectat față de asocierea lor involuntară la o astfel de utilizare a produselor pe care le-au creat pentru uz medical. (3)  Prin urmare, este necesar să se completeze lista bunurilor care fac obiectul restricțiilor de comercializare, în vederea prevenirii utilizării anumitor medicamente pentru a impune pedeapsa capitală şi în vederea garantării faptului că toţi exportatorii de medicamente din Uniune fac obiectul unor condiții uniforme în acest sens. Medi- camentele în cauză au fost elaborate, inter alia, pentru a fi utilizate în anestezii și sedări, prin urmare, exportul acestora nu ar trebui să facă obiectul unei interdicţii complete. () JO L 200, 30.7.2005, p. 1. (4) Este necesar, de asemenea, să se extindă interdicția privind comerţul de centuri electrice, pentru ca în domeniul de aplicare al acesteia să intre și alte dispozitive purtate pe corp similare, cum ar fi manşoane şi manşete electrice care au acelaşi efect ca şi centurile electrice. (5) Este necesar să se interzică comerțul de bastoane cu ținte care nu sunt admisibile în vederea aplicării legii. Deşi țintele pot provoca dureri sau suferințe semnificative, bastoanele cu ţinte nu par a fi mai eficace în combaterea luptelor de stradă sau în vederea autoapărării decât bastoanele obișnuite, iar durerea sau suferința provocată de ținte este, prin urmare, crudă și nu este strict necesară în vederea combaterii luptelor de stradă sau în vederea autoprotecției. (6) Numerotarea anumitor părţi ale  Nomenclaturii combinate (NC) a fost modificată după adoptarea Regu- lamentului (CE) nr. 1236/2005 și, prin urmare, codurile NC relevante ar trebui actualizate în consecință. (7)  Măsurile prevăzute în prezentul regulament sunt conforme cu avizul Comitetului pentru regimul comun aplicabil exporturilor de produse. (83) Pentru a garanta eficacitatea măsurilor prevăzute în prezentul regulament, acesta trebuie să intre în vigoare de îndată, ADOPTĂ PREZENTUL REGULAMENT: Articolul 1 Anexa II și anexa III la Regulamentul (CE) nr. 1236/2005 se înlocuiesc cu textele din anexa I, respectiv din anexa II Articolul 2 Prezentul regulament intră în vigoare la data publicării în Jurnalul Oficial al Uniunii Europene. Nu se aplică produselor enumerate la punctul 4.1 din anexa III pentru care a fost depusă o declarație de export înainte de intrarea sa în vigoare.